LT Europos Sąjungos oficialusis leidinys C 331/8

Paraiškos paskelbimas pagal Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų 50 straipsnio 2 dalies a punktą

(2017/C 331/10)

Šiuo paskelbimu suteikiama teisė pareikšti prieštaravimą paraiškai pagal Europos Parlamento ir Tarybos reglamento (ES) Nr. 1151/2012 (1) 51 straipsnį.

BENDRASIS DOKUMENTAS

„ “ (SKOR THNOT KAMPONG SPEU)

ES Nr. PGI-KH-2156–2016 7 28

SGN ( X ) SKVN ( )

1. Pavadinimas (-ai)

„ “ (Skor Thnot Kampong Speu)

2. Valstybė narė arba trečioji šalis

Kambodža

3. Žemės ūkio produkto arba maisto produkto aprašymas

3.1. Produkto rūšis

1.8 klasė. Kiti Sutarties I priede išvardyti produktai (prieskoniai ir kt.)

3.2. Produkto, kurio pavadinimas nurodytas 1 punkte, aprašymas

„ “ (Skor Thnot Kampong Speu) – iš vėduoklinių palmyrų (Borassus flabellifer L.) syvų gaminamas palmyrų cukrus.

Cukrui „ “ (Skor Thnot Kampong Speu) būdingas sodrus kvapas ir rusva moliūgo spalva.

Gaminamas, apdorojamas ir rinkoje parduodamas 4 rūšių cukrus „ “ (Skor Thnot Kampong Speu):

— smulkusis palmyrų cukrus,

— palmyrų cukraus pasta,

— palmyrų cukraus kubeliai,

— palmyrų sirupas.

Išsamus skirtingų rūšių cukraus „ “ (Skor Thnot Kampong Speu) aprašymas

Rūšis Tekstūra Spalva pagal sistemą „Pantone“ Aprašymas Kvapas Skonis Cheminės savybės Smulkusis cukrus — Nelimpa prie pirštų — Granulės dydis < 1,5 mm — Sausas 712 C arba 713 C Produktas neturėtų skleisti grybų ar degėsių kvapo — Labai saldus — Nuo vidutiniškai stipraus iki stipraus palmyrų cukraus skonio — Vos jaučiamas rūgštumas ir kartumas Brix > 95 % pH = 4,5 –6,5 Aw ≤ 0,45 Cukraus pasta — Nelimpa arba beveik nelimpa prie pirštų — Nedidelė kristalų granulių procentinė dalis Nuo 131 C iki 1 205 C — Nuo vidutiniškai saldaus iki labai saldaus — Vos jaučiamas rūgštumas ir kartumas — Nuo vidutiniškai stipraus iki stipraus palmyrų nektaro skonio Brix = 85–95 % pH = 4,5 –6,5 Aw ≤ 0,8 Cukraus kubeliai — Nuo vidutinės iki didelės kristalų granulių procentinės dalies — Nedidelė miltelių procentinė dalis — Sausi Nuo 160 C iki 712 C — Nuo vidutiniškai saldaus iki labai saldaus. — Nuo vidutiniškai stipraus iki stipraus palmyrų cukraus skonio. — Vidutiniškai rūgštus ir šiek tiek kartus skonis Brix = 90–95 % pH = 4,5 –6,5 Aw ≤ 0,7 Sirupas — Lipnus Nuo 712 C iki 1 815 C Vidutiniškai stiprus nektaro kvapas — Vidutiniškai saldus — Vidutiniškai stiprus palmyrų cukraus skonis. — Šiek tiek rūgštus skonis Brix: 50–70 % pH = 3,5 –6,5 Aw ≤ 0,85

3.3. Pašarai (taikoma tik gyvūniniams produktams) ir žaliavos (taikoma tik perdirbtiems produktams)

—

3.4. Specialūs gamybos veiksmai, atliktini nustatytoje geografinėje vietovėje

1. Derliaus nuėmimas Gamintojai syvus turi imti iš palmyrų, augančių nustatytoje geografinėje vietovėje.

2. Palmyrų syvų rinkimas Palmyrų syvai renkami ir apdorojami nuo gruodžio 1 d. iki kitų metų gegužės 31 d., naudojant specialų įrankį – bambukinę talpyklą, vadinamą „Bampong“. Išėmę iš palmyrų šias talpyklas, gamintojai, prieš apdorodami syvus, negali jų pilti į plastikinius butelius ar kitas talpyklas. Prieš apdorodami gamintojai palmyrų syvus filtruoja per siaurus koštuvus, kurių tinklelio dydis yra ne didesnis kaip 15 mikrometrų.

3. Palmyrų syvų apdorojimas (virimas) Palmyrų syvai apdorojami kaistuvuose ant krosnies. Į kaistuvus neleidžiama dėti jokių papildomų medžiagų. Kai pasiekiamas garavimo tikslinis taškas, kaistuvas nuimamas nuo krosnies ir produktas ima kristalizuotis, palmyrų cukrus šviesėja. Palmyrų syvams apdoroti naudojami keli specialūs įrankiai, vadinami „Antoks“ ir „Khnos“ (tradiciniai įrankiai, pagaminti iš medžio arba nerūdijančio plieno).

4. Palmyrų cukraus laikymas Medžiagos, naudojamos palmyrų cukrui laikyti prieš pakuojant: molinės puodynės (keramika) ir plastikinės talpyklos arba plastikiniai maišai, tinkami maistui laikyti. Smulkusis cukrus Cukraus pasta Cukraus kubeliai Sirupas Laikino laikymo prieš supakuojant trukmė 3 mėnesiai 3 mėnesiai 3 mėnesiai 3 mėnesiai Naudojimo trukmė (geriausias iki) 3 metai 1 metai 1 metai 2 metai Palmyrų cukrus laikomas tokiomis sąlygomis: — sausai, — nuo saulės šviesos apsaugotoje vietoje.

3.5. Specialios produkto, kurio pavadinimas nurodytas, pjaustymo, smulkinimo, pakavimo ir kt. taisyklės

Surinkę ir apdoroję palmyrų cukrų, ūkininkai arba ūkio subjektai prieš jį pakuodami laiko jį ne ilgiau kaip 3 mėnesius.

Pakuotojai nenaudoja medžiagų, kurios galėtų turėti įtakos cukraus kokybei. Tinkama pakuotė pasižymi šiomis savybėmis:

— tarp pakuotės ir produktų nevyksta jokių cheminių reakcijų,

— supakuotas produktas išlieka geros būklės,

— pakuotė turi būti nekenksminga aplinkai (atsižvelgiant į medžiagų gamybą, perdirbimą ir transportavimą).

Cukraus „ “ (Skor Thnot Kampong Speu) transportavimas tolimais atstumais gali turėti įtakos jo kvapui ir kokybei. Be to, pakuojant cukrų „ “ (Skor Thnot Kampong Speu) reikia išmanyti apie produktą.

Cukrus „ “ (Skor Thnot Kampong Speu) gali būti pakuojamas trijuose gamybos regionuose (Oudongo ir Samrong Tongo regionuose Kampong Spi provincijoje; Ang Snuolo regione Kandalo provincijoje) arba šiuose kaimyniniuose regionuose:

— Kampong Čnange: Kampong Tralače, Sameaki Meančėjuje, Rolea Biere ir Krong Kampong Čange,

— Kampong Spi: Orale, Tponge, Pnom Sruoče, Basete, Kong Pisėjuje ir Krong Čbar Mone,

— Kandale: Kandal Stoenge ir Ponea Luė;

— Pnom Penio savivaldybėje.

Cukraus „ “ (Skor Thnot Kampong Speu) pakuotojai tradiciškai įsikūrę Kampong Čnango provincijoje, Kandalo provincijoje ir Pnom Penio savivaldybėje. Jie ilgus metus kaupė praktinę patirtį ir žinias, susijusias su palmyrų cukraus produktų pakavimu. Atsižvelgdama į šią aplinkybę ir palmyrų syvų rinkimo ir apdorojimo geografinės vietovės vientisumą, Kampong Spi palmyrų cukraus pardavimo skatinimo asociacija nusprendė į cukraus „ “ (Skor Thnot Kampong Speu) pakavimo teritoriją įtraukti kelis Kampong Čnango provincijos, Kandalo provincijos ir Pnom Penio savivaldybės regionus (taip pat žr. 4 punkto žemėlapį).

3.6. Specialios produkto registruotu pavadinimu ženklinimo taisyklės

Produkto pakuotės ir talpyklos ženklinamos produkto pavadinimu. Geografinės nuorodos pavadinimas pateikiamas šriftu, ne mažesniu nei kitos didžiausios ant pakuotės pateikiamos raidės.

Užrašas „Saugoma geografinė nuoroda“ arba „SGN“ pateikiamas šalia pavadinimo „ “ (Skor Thnot Kampong Speu), prie kurio gali būti pateiktas vertimas.

Siekiant užtikrinti produkto autentiškumą ir atsekamumą, pakuotė turi būti paženklinta atskiru serijos numeriu. Visi ūkio subjektai yra Kampong Spi palmyrų cukraus pardavimo skatinimo asociacijos nariai. Jie nemokamai gauna nario identifikacijos numerį, kurį privaloma įtraukti į serijos numerį.

Taip pat turi būti aiškiai matomi šie ženklai:

— ES SGN logotipas

— „ “ (Skor Thnot Kampong Speu) bendras logotipas

— Nacionalinis Kambodžos saugomų geografinių nuorodų logotipas

Taip pat pasirinktinai gali būti pateiktas kitų šalių arba regionų, kuriuose cukrus „ “ (Skor Thnot Kampong Speu) sulaukia panašaus pripažinimo, saugomos geografinės nuorodos (ar pan.) logotipas.

4. Glaustas geografinės vietovės apibūdinimas

Geografinę vietovę, kurioje renkami ir apdorojami palmyrų syvai, sudaro trys Pietų Kambodžos vidurio regionai:

— Kampong Spi provincijos Oudongo ir Samrong Torngo regionai,

— Kandalo provincijos Ang Snuolo regionas.

Cukrus „ “ (Skor Thnot Kampong Speu) pakuojamas trijuose gamybos regionuose (Oudongo ir Samrong Tongo regionuose Kampong Spi provincijoje ir Ang Snuolo regione Kandalo provincijoje), taip pat šiuose kaimyniniuose regionuose:

— Kampong Čnange: Kampong Tralače, Sameaki Meančėjuje, Rolea Biere ir Krong Kampong Čange,

— Kampong Spi: Orale, Tponge, Pnom Sruoče, Basete, Kong Pisėjuje ir Krong Čbar Mone,

— Kandale: Kandal Stoenge ir Ponea Luė,

— Pnom Penio savivaldybėje.

5. Ryšys su geografine vietove

Egzistuoja priežastinis ryšys tiek tarp produkto gero vardo ir geografinės vietovės, tiek tarp produkto kokybės ir geografinės vietovės.

Istorija ir geras vardas

Vėduoklinės palmyros (Borassus flabellifer; khmerų kalba – Doeum Thnot) auga daugelyje Kambodžos vietovių. Ūkininkai sodina vėduoklines palmyras prie namų ir kaimų, pakelėse, palei ryžių terasas. Remiantis Kambodžos žemės ūkio bibliografija, palmyrų cukraus kultūra pradėjo plisti nuo 1901 m., kai kiekvienam ūkininkui karališkuoju dekretu buvo nurodyta savo ryžių lauke pasodinti vėduoklinių palmyrų. 2005 m. karališkuoju dekretu vėduoklinė palmyra paskelbta Kambodžos simboliu.

1967 m. garsus prancūzų geografas Jeanas Delvert’as rašė, kad Kampong Spi regionas buvo pagrindinė vėduoklinių palmyrų auginimo vietovė – joje augo 375 000 medžių („Le Paysan cambodgien“, Jean Delvert, 1961 m.). Pasak Jeano Delvert’o, praėjusio amžiaus šeštajame dešimtmetyje Kampong Spi ir Kandalo provincijų ūkininkai jau garsėjo savo praktine patirtimi ir žiniomis, kaip auginti palmyrų cukraus derlių: auginant ir gaminant cukrų „ “ (Skor Thnot Kampong Speu) reikia ilgalaikės patirties: kaimuose (phum) tik keli žmonės žino, kaip auginti vėduoklines palmyras (thnot), o daugelyje vietovių apskritai nėra kompetentingų žmonių, auginimo specialistų yra tik didžiuosiuose gamybos regionuose (Kandale, Kampong Spi, Kampong Čnange), kuriuose gaunamas derlius. Kristalinio cukraus iš palmyrų gamyba Kampong Spi regione vykdoma nuo aštuntojo dešimtmečio.

Pavadinimas „Kampong Spi“ susijęs su cukraus gamyba, o palmyrų cukrus laikomas tradiciniu šios vietovės produktu. Apie palmyrų cukraus gamybą Kampong Spi regione teigiamai atsiliepiama kelionių vadovuose, pavyzdžiui, „Gyvenimo Azijoje gide“ (Anitos Surewicz straipsnis, 2008 m. kovo 1 d.).

Straipsnių apie cukrų „ “ (Skor Thnot Kampong Speu) nuolat pasirodo Kambodžos ir ASEAN regiono laikraščiuose, pvz., „Phnom Penh Post“ (straipsnis „Palmyrų cukraus eksportas padidėjo 138 %“, 2014 m. gruodžio 8 d.). Tokiuose laikraščiuose kaip „Cambodia Daily“ skelbiamos cukraus „ “ (Skor Thnot Kampong Speu) reklaminės akcijos.

Su geografine kilme siejama kokybė

Cukraus „ “ (Skor Thnot Kampong Speu) gamybos vietovė yra per liūčių sezoną neapsemiamos žemumos. Vidutinis kritulių kiekis cukraus „ “ (Skor Thnot Kampong Speu) gamybos vietovėje yra 1 200 mm per metus, čia per metus vidutiniškai būna 105 lietingos dienos – laikoma, kad šioje Kambodžos Karalystės zonoje iškrenta mažiausiai kritulių.

Palmyros, naudojamos cukrui „ “ (Skor Thnot Kampong Speu) gaminti, auga Oudongo ir Samrong Torngo regionuose Kampong Spi provincijoje ir Ang Snuolo regione Kandalo provincijoje. Šios palmyros auga rausvai geltoname jauražemyje – ypatingos rūšies smėlingame dirvožemyje, kurio gylis yra ne mažesnis kaip 80 cm, be to, jame yra žvyro sluoksnis, pasižymintis geromis drenavimo savybėmis.

Tyrimai ir analizė parodė, kad šiuose trijuose regionuose augančių palmyrų syvai pasižymi didele cukraus koncentracija. Visi su palmyrų cukrumi susiję ūkio subjektai (gamintojai, perdirbėjai ir vietos prekiautojai) pripažįsta, kad cukraus kokybei didelę įtaką daro tai, jog medžiai auga giliame smėlingame dirvožemyje. Palmyrų cukraus iš skirtingų regionų ir provincijų analizės rezultatai rodo, kad trijuose nustatytos gamybos vietovės regionuose cukraus koncentracija syvuose yra didžiausia. Tai paaiškina, kodėl cukrus „ “ (Skor Thnot Kampong Speu) skleidžia tokį sodrų kvapą.

Ypatinga cukraus „ “ (Skor Thnot Kampong Speu) kokybė yra akivaizdžiai susijusi su geografine vietove. Tam įtakos turi keli veiksniai.

Gamtiniai veiksniai

— Dėl regiono skurdaus smėlingo dirvožemio syvai yra kvapnesni ir pasižymi didesne cukraus koncentracija (2–3 Brix daugiau nei kitose vietovėse), palyginti su syvais, gaunamais iš palmyrų kitose provincijose, kuriose dirvožemis derlingesnis.

— Gamybos vietovėje iškrenta mažiausiai kritulių visoje Kambodžoje, todėl syvai yra labiau koncentruoti, o kvapas sodrus.

Žmogiškieji veiksniai ir (arba) konkreti praktinė patirtis

— Gamintojų praktika: jų praktinės žinios taikomos vadovaujant syvų derliaus nuėmimui ir gaminant palmyrų cukrų.

Palmyrų cukraus derlių augina įgudę ir žvitrūs cukraus gamintojai, kurie lipa į palmyrų viršūnes, kad surinktų syvus iš palmyrų žiedų. Palmyrų syvai renkami tik naudojant bambukinę talpyklą („Bampong“), nes plastikinę talpyklą naudoti draudžiama. Siekiant sulėtinti palmyrų syvų fermentaciją, į bambukinę talpyklą dedamas nedidelis Popel arba Koki medžio gabalėlis. Palmyrų syvams apdoroti reikia tradicinių įrankių, vadinamų „Antok“ ir „Khnos“.

Syvų kvapo kokybė priklauso nuo to, kiek bambukinių talpyklų pritvirtinta žiedyno lygyje, ir nuo syvų srovės. Gamintojas į vieną talpyklą gali įdėti ne daugiau kaip vieną moterišką palmyros žiedą arba keturis vyriškus žiedus.

Kiekviena talpykla nuimama nuo palmyros per 15 valandų nuo juos pritvirtinimo, o surinktus syvus pradedama apdoroti per 2 valandas nuo jų surinkimo.

Gamintojai sukaupė konkrečių žinių, kaip virinti syvus siekiant išgauti kokybišką cukrų, atsižvelgiant į tai, kokį galutinį produktą jie nori gauti.

Nuoroda į paskelbtą specifikaciją

(Šio reglamento 6 straipsnio 1 dalies antra pastraipa)

http://cambodiaip.gov.kh/TemplateTwo.aspx?parentId=78&menuid=230389&childMasterMenuId=230389

(1) OL L 343, 2012 12 14, p. 1.